
REPUBLIKA E SHQIPËRISË
KONTROLLI I LARTË I SHTETIT

NJOFTIM PËR VENDE TË LIRA PUNE
Kontrolli i Lartë i Shtetit  shpall konkursin për vende të lira pune.
I. Për 1 (një) vend në pozicionin Auditues i I (Parë) në Departament Auditimi. Kërkesat për kandidatët e këtyre vendeve të punës janë: 
-Të kenë kryer arsimin e lartë dhe të jenë diplomuar jo më poshtë se niveli Master Shkencor në Drejtësi.
-Të kenë eksperiencë pune 10 vjet në fushën e diplomimit, në administratën publike si dhe eksperiencë pune në  rregjistrimin e pasurive të paluajtshme; 
-Të zotërojnë gjuhën angleze dhe një gjuhë të dytë të huaj të një prej vendeve të BE-së. 
-Të zotërojnë programet bazë të kompjuterit, paketën MS Office etj.
-Të kenë aftësi të mira menaxhuese dhe komunikuese për të punuar në grup.
-Prioritet do të kenë kandidatët që kanë eksperiencë në fushën e prokurimit publik.
Paga mujore për këto vende pune është në nivelin e pagave të shërbimit civil.
II. Për 1 (një) vend në pozicionin Auditues i I (Parë)  në Departament Auditimi. Kërkesat për kandidatët e këtyre vendeve të punës janë:
-Të kenë kryer arsimin e lartë dhe të jenë diplomuar jo më poshtë se niveli Master Shkencor në Drejtësi
-Të kenë eksperiencë pune mbi 5 vjet në fushën e diplomimit, në administratën publike si dhe eksperiencë pune në fushën e mjedisit, verifikimit të titujve të pronësisë si dhe çështjeve të tjera që kanë lidhje me pronësinë; 
-Të zotërojnë gjuhën angleze dhe një gjuhë të dytë të huaj të një prej vendeve të BE-së. 
-Të zotërojnë programet bazë të kompjuterit, paketën MS Office etj.
-Të kenë aftësi të mira menaxhuese dhe komunikuese për të punuar në grup.
Paga mujore për këtë vend pune është në nivelin e pagave të shërbimit civil.
III. Për 1 (një) vend në pozicionin Auditues i II (Dytë) në Departament Auditimi.Kërkesat për kandidatët e këtyre vendeve të punës janë:
-Të kenë kryer arsimin e lartë dhe të jenë diplomuar jo më poshtë se niveli Master Shkencor në Ekonomik.
-Të kenë eksperiencë pune 5 vjet në fushën e diplomimit
-Të zotërojnë gjuhën angleze dhe një gjuhë të dytë të huaj të një prej vendeve të BE-së. 
-Të zotërojnë programet bazë të kompjuterit, paketën MS Office, programet e Mbajtjes së Kontabilitetit Alpha/Financa. 
-Të kenë aftësi të mira menaxhuese dhe komunikuese për të punuar në grup.
Paga mujore për këtë vend pune është në nivelin e pagave të shërbimit civil.
Përshkrimi i punës
Kryen në mënyrë ligjore, profesionale, etike dhe brenda afateve të përcaktuara detyrat Audituese.  Zbaton programin e auditimit, ndërsa për problemet që nuk janë përfshirë në programin e auditimit, ia bën prezent përgjegjësit të grupit të auditimit. Gjykon për nivelin e materialitetit e të riskut. Gjatë veprimtarisë audituese harton dokumentat e auditimit. Gjithashtu, në bashkëpunim me përgjegjësin e grupit të auditimit harton projektraportet e auditimit, pasqyron me shkrim sqarimet për vërejtjet e bëra nga subjekti i audituar, gjithashtu harton raportet përfundimtare të auditimit dhe projektvendimet përkatëse. Plotëson dhe nënshkruan statistikat e kontrollit, si evidencën e kostos, evidencën e zbulimeve, të masave të propozuara dhe gjithë dokumentacionin e auditimit. Në përgatitjen e materialeve të auditimit zbaton dhe mban përgjegjësi për afatet kohore të parashikuara. Jep mendime për përmirësimin e punës së departamentit e të institucionit, si dhe për ndryshimin e akteve ligjore e nënligjore, të cilët ai i çmon të arsyeshme. Paraqet çdo 3-muaj raportin e aktivitetit të tij përpara drejtorit të departamentit.
IV. Për 1 (një) vend në pozicionin Auditues i I (Parë)/Specialist në  Drejtorinë e Komunikimit, Botimit dhe Marrëdhënieve me Jashtë. Kërkesat për kandidatët e këtyre vendeve të punës janë:
-Të kenë kryer arsimin e lartë dhe të jenë diplomuar jo më poshtë se niveli Master Shkencor në Ekonomik dhe Drejtësi
[bookmark: _GoBack]-Të kenë eksperiencë pune 10 vjet në fushën e diplomimit, kryesisht në fushën e komunikimit, në fushën ekonomike, jurisprudencës, pjesëmarrje në konferenca shkencore dhe artikuj të botuar për çështje ekonomike, të jurisprudencës etj.
-Të zotërojnë gjuhën angleze dhe një gjuhë të dytë të huaj të një prej vendeve të BE-së. 
-Të zotërojnë programet bazë të kompjuterit, paketën MS Office. 
-Të kenë aftësi të mira menaxhuese dhe komunikuese për të punuar në grup.
Paga mujore për këtë vend pune është në nivelin e pagave të shërbimit civil.
Përshkrimi i punës
Përgjigjet dhe jep llogari për veprimtarinë e tij përpara Drejtorit të Drejtorisë. Në bashkëpunim me Drejtorin e Drejtorisë ndjek dhe zbaton me rigorozitet dhe cilësi planin vjetor të botimeve të KLSH-së, të miratuar nga Kryetari. Bashkëpunon me Departamentin Juridik për përgatitjen e projektmarrëveshjeve të bashkëpunimit mes KLSH dhe SAI-ve të ndryshëm, të projekteve të binjakëzimit, etj., si dhe të programeve të zgjeruara të trajnimit për arritjen e misionit të Sektorit dhe të vetë KLSH-së, të cilat i paraqiten Kryetarit për miratim. Ndjek realizimin e strategjisë së bashkëpunimit dhe kooperimit të institucionit me INTOSAI, EUROSAI dhe SAI të vendeve të ndryshme, si dhe me institucione të tjera profesionale në fushën e auditimit; Ndjek botimet e stafit të KLSH-së në shtypin e përditshëm dhe harton informacione periodike për temat dhe përmbajtjen e tyre të cilat ia paraqet Drejtorit të Drejtorisë. Ndjek realizimin e strategjisë së bashkëpunimit dhe kooperimit të institucionit me institucionet akademike të vendit dhe me OJF-të e angazhuara në luftën kundër korrupsionit. Bën analiza, raporte e nxjerr përfundime për rritjen e efektivitetit të punës lidhur me komunikimin, botimet, marrëdhëniet me OJF-të dhe profesionistët e fushës së auditimit. Kryen detyra të tjera që i ngarkohen nga përgjegjësi i sektorit, në përputhje me rregulloren e brendshme të institucionit.
Paraqitja e dokumenteve
Kandidatët duhet të paraqesin në Drejtorinë e Burimeve Njerëzore deri në datë 02 Dhjetor 2022 këto dokumente: Letër motivimi për aplikimin në vendin vakant, CV-në, fotokopje e  noterizuar e diplomës dhe listës së notave, në se aplikanti disponon një diplomë të një universiteti të huaj, atëhere ai duhet ta ketë të njehsuar atë pranë ministrisë përgjegjëse për arsimin, në se ka një diplomë dhe listë notash,  të ndryshme me vlerësimin e njohur në Shtetin Shqiptar, atëhere aplikanti duhet ta ketë të konvertuar atë sipas sistemit shqiptar; një fotokopje e librezës së punës e plotësuar; kopje të kualifikimeve pasuniversitare, kopje librezës së punës të noterizuar, fotokopje e letërnjoftimit, rekomandime nga punëdhënësit e mëparshëm, dëshmi penaliteti, si dhe dokumente te tjera (nëse ka), që i çmon se mund t’i vlejnë për vlerësimin e përgatitjes arsimore dhe profesionale, si dhe dëshmi të dokumenteve ose jo të zotërimit të gjuhëve të huaja.
Konkurrimi
Konkurrimi është i hapur për të gjithë kandidatët nga jashtë shërbimit civil nëpërmjet procedurave të pranimit. 
Konkurrimi do të bazohet në njohuritë për Kushtetutën, ligjin nr. 154/2014 datë 27.11.2014 “Për organizimin dhe funksionimin e Kontrollit të Lartë të Shtetit”, Ligjin nr. 152/2013, “Për Nëpunësin Civil”,i ndryshuar, ligjin nr. 9131, datë 8.9.2003 “Për rregullat e etikës në administratën publike”, “Kodin e Procedurave Administrative të RSH, “Rregulloren e brendshme të organizimit dhe funksionimit të KLSH”, Rregulloren e Procedurave të Auditimit të KLSH, “Standardet ndërkombëtare të INTOSAI-t, mbi njohuritë dhe të dhënat që jepen në serinë e botimeve të KLSH-së, si dhe në faqen zyrtare të KLSH-së në internet”. Në faqen zyrtare www.klsh.org.al sipas afateve të përcaktuara në ligj, më datë 19 dhjetor 2022 do të shpallet edhe lista e verifikimit paraprak të kandidatëve, dhe testimi me shkrim do të zhvillohet më datë 27 dhjetor 2022.					

